Dunavecse Város Önkormányzatának Képviselő-testülete

186-13/2025.

	
JEGYZŐKÖNYV

[bookmark: _GoBack]Készült a képviselő-testület 2025. november 6-án /11,30-11,40/ megtartott rendkívüli üléséről



Az ülés helye: Városháza ülésterme

Jelen vannak: 
Vörös Sándor polgármester, Kochné Vadászi Borbála alpolgármester, Aranyi János Gábor, Dallos Erika, Dér Gabriella, Molnár Gyula és Sándor Zsombor képviselők (7 fő)

Tanácskozási joggal jelen van:
Nagy Erzsébet jegyző, Ginál Róbert gazdálkodási csoportvezető

Jegyzőkönyvvezető: Marticsné Molnár Szilvia


Vörös Sándor polgármester úr
Tisztelettel köszöntöm a képviselő-testület tagjait. Megállapítom, hogy az ülés határozatképes, így azt megnyitom. A jegyzőkönyvet Kochné Vadászi Borbála alpolgármester és Sándor Zsombor hitelesítik. Javaslom, hogy a meghívóban szereplő napirendi pontot tárgyalja meg a testület.
	
Polgármester úr megkérdezi a képviselő-testület tagjaitól, hogy ki ért egyet a napirendi ponttal?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

155/2025. (XI. 6.) Kt. normatív határozata
Napirend elfogadása
										H a t á r o z a t

1./ Versenyképes Járások Program 2. benyújtásához konzorciumi
      szándéknyilatkozat


A napirendi pontok elfogadása után megkezdődött azok tárgyalása.

1./ Napirend:
     Versenyképes Járások Program 2. benyújtásához konzorciumi
     szándéknyilatkozat
     Előterjesztő: Vörös Sándor polgármester
     Előterjesztésért felelős: Ginál Róbert gazdálkodási csoportvezető


Vörös Sándor polgármester úr
Tavasszal hoztunk már egy határozatot a Versenyképes Járások Programmal kapcsolatban, amikor ezt meghoztuk volt egy A és egy B verzió. Az „A” verzióba volt benne a Szív utca kérdése, a másik variációba volt a fogászati kezelőegység, illetve az ÖTI telep napelemmel történő ellátása. Tavasszal a Szív utca felújítását pályáztuk meg. A „B” kört november 10-ig kell beadni. A „B” kör azóta jelentősen változott, a napelemes fejlesztést beadtuk a Leader pályázatba, a fogászati kezelőegységgel kapcsolatosan is fogalmazódtak meg kérdések. A korábbi anyagba 8,5 millió forintra volt beállítva a fogászati kezelőegységre, mi pedig kb. 3 millió forintért vettünk egy felújítottat, ami ugyanazt a cél szolgálja, akkor miért fordítsunk erre akkora összeget. Sőt 3 év garanciát vállal a felújítottra is. Tegnapi napon megkérdeztem, azt a választ kaptam, hogy nem zárja ki semmi, hogy felújítottat vásároljunk és pályázzunk. Így a következőkre szeretnénk pályázni a második körben: fogászati kezelőegység (felújított), útfelújítás – melyre korábban a Magyar Falu Programban adtunk be pályázatot és tartaléklistára került – valamint a Fő út 24. társasház tetőfelújítására. A határozati javaslat szerint ugyanúgy adjuk be, mint tavasszal, hogy konzorciumba a járási településekkel és Kunszentmiklós kezeli és megbízzuk Lesi Árpád urat, hogy ezzel kapcsolatos ügyeket intézze. Egyébként önállóan nem lehet a pályázatot beadni. 

Aranyi János Gábor képviselő úr
Az útfelújítással kapcsolatban a Fő út 24. és az ÖTI telep közötti útról van szó?

Vörös Sándor polgármester úr
Igen. 

Megkérdezem a képviselő-testület tagjaitól, hogy ki ért egyet a határozati javaslat elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

156/2025. (XI.6.) Kt.h.
Versenyképes Járások Program 2. benyújtáshoz
konzorciumi szándéknyilatkozat
										H a t á r o z a t
Dunavecse Város Önkormányzat Képviselő-testülete megtárgyalta Vörös Sándor polgármester előterjesztését és az alábbi határozatot hozza: 
1./ A Képviselő-testület úgy határoz, hogy a Versenyképes Járások Program keretein belül fejlesztési igényként pályázatot nyújt be.

2./ A Képviselő-testület úgy határoz, hogy az 1. pontban megjelölt fejlesztési igény benyújtásához és annak megvalósításához konzorciumi megállapodást kíván kötni Kunszentmiklós, Szabadszállás, Apostag, Dunaegyháza, Kunadacs, Kunpeszér, Szalkszentmárton, Tass települések Önkormányzataival. 
3./ A Képviselő-testület úgy határoz, hogy megbízza Lesi Árpád Kunszentmiklós Város  polgármesterét a Versenyképes Járások Programban létrejövő konzorcium képviseletére.
4./ A Képviselő-testület megbízza Vörös Sándor polgármestert a további teendők ellátásával.
Határidő: azonnal.
Felelős: Vörös Sándor polgármester 

5./ A határozatról értesülnek:
- Lesi Árpád Kunszentmiklós Város Polgármestere
- Vörös Sándor polgármester
- Nagy Erzsébet jegyző
- Ginál Róbert gazdálkodási csoportvezető
- Kunszentmiklósi Járás települései
- Irattár 



A képviselő-testületi ülésen több napirend nem volt, ezért Polgármester úr megköszönte a képviselők munkáját, majd az ülést 1140 perckor bezárta.

Kmft.
	Vörös Sándor 							Nagy Erzsébet
            polgármester					                               jegyző



			Hitelesítem:  ………………………….

				          ………………………….

